বিশ্বে প্রোগ্রামিং প্রতিযোগিতার সবচেয়ে বড় আয়োজন দুটির মধ্যে আছে ইনফরমেটিক্স অলিম্পিয়াড এবং আইসিপিসি (ইন্টারন্যশনাল কলেজিয়েট প্রোগ্রামিং কন্টেস্ট)। এসব প্রতিযোগিতার বিষয়ে বইটি ব্যাপক উৎসাহ যোগাবে। বইটিতে দেয়া সমস্যাগুলোর মধ্যে জোড়-বিজোড় নির্ণয়, ভাজক, সংখ্যা গণনা, পূর্ণবর্গসংখ্যা, ফ্যাক্টরিয়াল, মৌলিক সংখ্যা, লঘিষ্ঠ সাধারণ গুণিতক, প্যালিনড্রোম ইত্যাদি উল্লেখযোগ্য। এছাড়াও আছে আরো অসাধারণ কিছু প্রোগ্রামিং এর সমাধান। এর সাহায্যে যেমন প্রোগ্রামিং এর চর্চা হবে তেমনি একেকটি সমস্যা নিয়ে নানাভাবে চিন্তা করার সুযোগ থাকবে। এগুলো সমাধান করতে গিয়েই হয়তো নতুন কোন সমস্যার সৃষ্টি হতে পারে। যা একজন প্রোগ্রামারের জন্য খুবই গুরুত্বপূর্ণ।